2016-03-03

(data)

PASIŪLYMAS

DĖL LIETUVOS RESPUBLIKOS

KREDITO UNIJŲ ĮSTATYMO NR. I-796 PAKEITIMO ĮSTATYMo PROJEKTO

Nr. XIIP-3772

Siūloma keisti	Pasiūlymo turinys
Str.	Str. d.	P.

19	Argumentai: Kredito unijų valdymo organų (iš)rinkimo teisinis reguliavimas yra fragmentiškas, nenuoseklus kredito unijų pajininkų teisių reguliavimas bei neskaidrus. Iš to kyla praktinės problemos: 1) nėra aiškiai ir detaliai įtvirtinta kredito unijos narių teisės būti išrinktiems į kredito unijos valdymo organus įgyvendinimo tvarka; 2) nėra apibrėžta kredito unijos visuotinio narių susirinkimo sušaukimo, darbotvarkės keitimo ir papildymo tvarka ir aiškiai neįtvirtintos kandidatų į valdymo organus kėlimo tvarka. Dėl paliktos teisės spragos susidaro paradoksali situacija, net jeigu blogai ar net galimai nusikalstamai veiktų kredito unijos valdyba, ji yra vienintelis subjektas, kuris siūlo naujai renkamos kredito unijos valdybos narius. Taip pat šiuo metu nustatytas kiekybinis reikalavimas neeilinio visuotinio narių susirinkimo sušaukimui (1/4 visų narių) daro šios teisės įgyvendinimą negalimu dėl toliau nurodytų priežasčių. Projektas nustato neproporcingai didelius kiekybinio atstovavimo reikalavimus. Pagal Lietuvos banko teikiamą oficialią informaciją 2015 metais neesant kvorumo neįvyko, nei vienas šaukiamas pirmasis visuotinis kredito unijų narių susirinkimas, nei vienoje iš 72 kredito unijų. Visi sprendimai buvo priimti pakartotiniuose susirinkimuose, kuriuose dalyvavimo aktyvumas buvo: 46 kredito unijų – mažiau negu 5 proc., 20 kredito unijų – nuo 5 iki 10 proc., 8 kredito unijų – daugiau negu 10 proc. Todėl akivaizdu, jog visos įstatymo projekto nuostatos, kurios numato teisę kredito unijos nariui įgyvendinti savo teises tik kartu su kitais kredito unijos nariais bendrai ir tokių unijos narių turi susirinkti, pavyzdžiui 25 proc., faktiškai suteikia teisę, kurios įgyvendinti narys neturės net teorinės galimybės. Pasiūlymas: Projekto 19 straipsnį pakeisti ir išdėstyti taip: „19 straipsnis. Kredito unijos visuotinio narių susirinkimo šaukimo pagrindai 1. Kredito unijos visuotinį narių susirinkimą šaukia kredito unijos valdyba, o jeigu valdyba nustatytais atvejais ir tvarka susirinkimo nesušaukia, – stebėtojų taryba, administracijos vadovas arba ne mažiau kaip 1/4 50 kredito unijos narių, neįskaitant asocijuotų narių arba tokį pat kredito unijos narių skaičių vienijanti asociacija. 2. Neeilinis kredito unijos visuotinis narių susirinkimas privalo būti šaukiamas, kai: 1) to reikalauja priežiūros institucija, nustatanti susirinkimo sušaukimo terminus ir darbotvarkę; 2) to reikalauja valdyba, stebėtojų taryba arba ne mažiau kaip 1/4 50 kredito unijos narių, neįskaitant asocijuotų narių arba tokį pat kredito unijos narių skaičių vienijanti asociacija; 3) kitais kredito unijos įstatuose ir Lietuvos Respublikos įstatymuose nustatytais atvejais.“
21	Argumentai: žr. Argumentus 1 punkte. Pasiūlymas: Papildyti Įstatymo projektą nauju 21 straipsniu ir atitinkamai patikslinti kitų projekto straipsnių numeraciją: „21 straipsnis. Kredito unijos visuotinio narių susirinkimo darbotvarkė 1. Kredito unijos visuotinio narių susirinkimo darbotvarkę rengia kredito unijos valdyba arba šio Įstatymo 23 straipsnio 1 dalyje nurodytais atvejais − stebėtojų taryba, administracijos vadovas arba ne mažiau kaip 50 kredito unijos narių, neįskaitant asocijuotų narių, ar tokį kredito unijos narių skaičių vienijanti asociacija. Kai visuotinis akcininkų susirinkimas šaukiamas teismo sprendimu, darbotvarkę parengti ir kartu su kitais nustatytais dokumentais turi pateikti teismui asmuo ar asmenys, kurie kreipėsi į teismą dėl visuotinio akcininkų susirinkimo sušaukimo. 2. Kredito unijos visuotinio narių susirinkimo iniciatorių siūlomus klausimus privaloma įtraukti į susirinkimo darbotvarkę, jeigu šie klausimai atitinka kredito unijos visuotinio narių susirinkimo kompetenciją. 3. Kredito unijos visuotinio narių susirinkimo darbotvarkė gali būti pildoma stebėtojų tarybos, valdybos, administracijos vadovo, taip pat ne mažiau, kaip 10 kredito unijos narių, ar tokį kredito unijos narių skaičių vienijančios asociacijos, jeigu kredito unijos įstatuose nenustatytas mažesnis narių skaičius, siūlymu. Siūlymas papildyti darbotvarkę pateikiamas raštu ar elektroninių ryšių priemonėmis. Kartu su siūlymu turi būti pateikti sprendimų projektai siūlomais klausimais arba, kai sprendimų priimti nereikia, paaiškinimai dėl kiekvieno siūlomo visuotinio akcininkų susirinkimo darbotvarkės klausimo. Darbotvarkė papildoma, jeigu siūlymas gaunamas ne vėliau kaip likus 10 dienų iki kredito unijos visuotinio narių susirinkimo. 4. Šio straipsnio 3 dalyje nurodyti kredito unijos organai ir asmenys bet kuriuo metu iki kredito unijos visuotinio narių susirinkimo ar susirinkimo metu gali raštu siūlyti naujus sprendimų projektus į susirinkimo darbotvarkę įtrauktais klausimais, papildomus kandidatus į unijos organų narius, auditorių ar audito įmonę. 5. Jeigu kredito unijos visuotinio narių susirinkimo darbotvarkė, nurodyta pranešime apie šaukiamą susirinkimą, buvo papildyta, apie jos papildymus nariams turi būti pranešta tokiu pat būdu kaip apie kredito unijos visuotinio narių susirinkimo sušaukimą, ne vėliau kaip likus 10 dienų iki kredito unijos visuotinio narių susirinkimo. 6. Jeigu kredito unijos visuotinio narių susirinkimo darbotvarkėje numatyta atšaukti kredito unijos organų narius, auditorių ar audito įmonę, į darbotvarkę atitinkamai turi būti įtraukti naujų narių rinkimo į šiuos kredito unijos organus ar naujo auditoriaus arba naujos audito įmonės rinkimo klausimai. 7. Pakartotiniame kredito unijos narių susirinkime galioja tik neįvykusio kredito unijos narių susirinkimo darbotvarkė.“

Teikia:

Seimo nariai

Eduardas Šablinskas

Artūras Paulauskas

Artūras Skardžius